கேள்வி: நையோபியம்(III) குளோரைடு - கட்டமைப்பு என்பது என்ன?
பதில்: Nb3Cl8 சேர்மத்தின் கட்டமைப்பு குளோரைடு அயனிகளின் அறுகோண நெருக்கப் பொதிவு வரிசையைக் கொண்டுள்ளது. குளோரைடு வரிசையில் எண்முக இடைவெளிகளில் நையோபிய முக்கோணங்கள் உருவாகின்றன. அதிக குளோரைடுகள் கொண்ட சேர்மங்களில் சில நையோபியம் அணுக்கள் கட்டமைப்பில் காணப்படுவதில்லை. இதனால் காலியிடங்கள் உருவாகி விகிதவியலற்ற சேர்மங்கள் உருவாகின்றன. நையோபியம் அணுக்கள் முக்கோணங்களாக உருவாகாமல் இணையாக இருக்கும் வரை NbCl4 சேர்மத்தில் இந்த மாதிரியான காலியிடங்கள் இருக்கின்றன. எனவே NbCl3 ஆனது Nb3Cl8 மற்றும் Nb2Cl8 ஆகியவற்றின் திண்ம கரைசலாகக் கருதப்படுகிறது. நையோபியம்(III) குளோரைடு நிறம் நையோபியம்:குளோரைடு விகிதத்தைப் பொறுத்து மாறுபடும். NbCl2.67 பச்சை நிறத்திலும், NbCl3.13 பழுப்பு நிறத்திலும் இருக்கும்..